"Аминистрцәа Реилазаараҿы 1992 шықәса инаркны ирыдкылаз адҵақәеи, ақәҵарақәеи, ашәҟәақәеи зегьы ацифрахь риагаразы Аԥсныҟа иааԥхьоуп ҷыдала аҟазауаа. Урҭ русура хацыркын ԥхынҷқәынмза 2018 шықәса рзы. Иахьазы аелектронтә версиахь ииагоуп имаҷымкәа ашәҟәқәеи ақәҵарақәеи. Аматериалқәа зегьы аскан иахрыжьуеит, анаҩс абазахь иҭаргалоит. Дарбанзаалакгьы иоуеит алшара ианиҭаху аамҭазы аминистрцәа реилазаара асаит дҭаланы аинформациа аиуразы. Имаӡоу ашәҟәқәа ҳара ҳауп иҟазҵо, урҭ атәымуаҩы инапы ианаҳҵаӡом", - ҳәа азгәалҭеит Аҩӡԥҳа.
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.